Bjarne Edelskov Nielsen er den nye rektor på Fjerritslev Gymnasium

Den nye rektor på Fjerritslev Gymnasium er den 36-årige Bjarne Edelskov Nielsen, som er pædagogisk leder på gymnasiet i dag. Den 30. september fratrådte Per Beck som rektor for Fjerritslev Gymnasium efter godt syv år på posten, og der har de sidste måneder været i tvivl om, hvem der skal efterfølge Per Beck, fordi den person, som ansættelsesudvalget pegede på i første omgang, kom ud for en alvorlig trafikulykke. Bestyrelsen har nu valgt Bjarne Edelskov Nielsen som rektor. Bjarne har været ansat som pædagogisk leder og samtidig underviser Bjarne i musik og pædagogik på gymnasiet. -Jeg er utrolig spændt på at løfte opgaven og det er med stor glæde. Jeg har haft den daglige gang på skolen i snart 10 år og glæder mig over, at skolen er i sikker drift, og at vi har et dygtigt personale. Alle skal løfte den fælles udfordring om at gøre alle elever så dygtige som over hovedet muligt uanset baggrund, siger Bjarne Edelskov Nielsen.